Superliga. OKMK Muborakda ishonchli g‘alabaga erishdi va peshqadamga aylandi

Futbol bo‘yicha Coca-Cola Superliga 19-turida “Mash’al” 17-oktabr, shanba kuni OKMKni qabul qildi.

Uchrashuvning 28-daqiqasida Husniddin G‘ofurov olmaliqliklarni oldinga olib chiqdi. 86-daqiqada Zafar Polvonov jamoasining ikkinchi golini urdi.
OKMK ushbu g‘alabadan keyin ochkolarini 42 taga yetkazib olgan holda birinchi o‘ringa ko‘tarildi. “Mash’al” (19) 10-o‘rinda qoldi.
Coca-Cola Superliga
19-tur bahsi
17-oktabr, shanba
Gollar: 0:1 – 28 G‘ofurov, 0:2 – Polvonov.
“Mash’al”: Botir Nosirov, Najmiddin Normurodov,Sirojiddin Rahmatullayev, Ifeani Ifeani, Nikita Pavlenko (Mo‘minjon Meliyev, 57), Sherzod Temirov, Ella Ken Arman (Sardorbek Eminov, 57), Jamoliddin Ubaydullayev, Abbos Shodmonov, Sardor Abduraimov, Denis Vasilev.
OKMK: Valijon Rahimov, Akmal Shorahmedov, Sardor Rahmonov, Elguja Grigalashvili (Arslanmurat Amanov, 62), Murodjon Toshmatov, Sanjar Tursunov (Dilshod Jo‘rayev, 77), Bahrom Abdurahimov (Jasurbek Umarov, 62), Mate Vatsadze (Zafar Polvonov, 62), Yovan Jokich, Boburbek Yo‘ldoshev, Husniddin G‘ofurov.
Ogohlantirishlar: Ifeani 43, Vatsadze 60, G‘ofurov 72, Temirov 76, Nosirov 86.
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @Daryo_Sport24’ga obuna bo‘ling!